Softaragonés

L’asociación Softaragonés ye una organización sin animo de lucro que mira de fomentar l’emplego de l’aragonés en internet y as nuevas tecnolochías. A suya actividat mas important ye a localización de software, ye decir, a traducción y adaptación de programas informaticos ta que se puedan usar en aragonés, y se puede emplegar en ellos a luenga aragonesa con total funcionalidat. Softaragonés tamién ha feito una replega de parolas tecnicas y la suya adaptación a l’aragonés ta facilitar l’emplego d’istas parolas tecnicas en nuevos prochectos de traducción.

 Programas en aragonés 

Navegadors: Firefox, Firefox mobil (dispositivos Android), Facebook.
Comunicación: Skype, Telegram Messenger.
Programas de treballo colaborativo: MediaWiki.
Ofimatica: LibreOffice (soporte ta l'aragonés como luenga de treballo y corrector ortografico preinstalau).
Software educativo: Scratch, Tux Paint.
Luenga: Corrector ortografico,Traductor automatico Apertium, sintetizador de voz eSpeak.
Programación: Scratch.
Utilidatz: 7-Zip, notepad++, Non-visual Desktop Access (NVDA).
Utilidatz ta dispositivos mobils: Birthdays
Musica: Guitar Pro

 Vinclos externos 
  Softaragonés fa posible navegar en aragonés con Firefox, en Arredol.
  Softaragonés programas en aragonés

Categoría:Software